หุ้นกลุ่มโรงแรมวันนี้กอดคอกันร่วงหลังวิตกเหตุการณ์ระเบิด
หุ้นกลุ่มโรงแรมปิดตลาดวันนี้ไม่ฟื้น กอดคอร่วงหลังวิตกเหตุการณ์ระเบิด
18 ส.ค. 2558

ผู้สื่อข่าวรายงานว่า ราคาหุ้นบริษัท ไมเนอร์ อินเตอร์เนชั่นแนล จำกัด (มหาชน) หรือ MINT ปิดตลาดวันนี้อยู่ที่ 23.70 บาท ลบ 1.80 บาท หรือ 7.06% สูงสุดที่ 24 บาท ต่ำสุดที่ 22.60 บาท มูลค่าซื้อขายที่ 2.17 พันล้านบาท
ราคาหุ้นบริษัท โรงแรมเซ็นทรัลพลาซา จำกัด (มหาชน) หรือ CENTEL ปิดตลาดวันนี้อยู่ที่ 33 บาท ลบ 4.75 บาท หรือ 12.58% สูงสุดที่ 35.50 บาท ต่ำสุดที่ 32.50 บาท มูลค่าซื้อขายที่ 1.05 พันล้านบาท
ราคาหุ้นบริษัท ดิ เอราวัณ กรุ๊ป จำกัด (มหาชน) หรือ ERW ปิดตลาดวันนี้อยู่ที่ 3.70 บาท ลบ 0.44 บาท หรือ 10.63% สูงสุดที่ 3.82 บาท ต่ำสุดที่ 3.60 บาท มูลค่าซื้อขายที่ 198.70 ล้านบาท
โดยปัจจัยที่ส่งผลให้ราคาหุ้นกลุ่มโรงแรมมีการปรับตัวลงแรงในวันนี้ มาจากประเด็นที่มีเหตุการณ์วางระเบิดบริเวณแยกราชประสงค์ เมื่อเวลา 18.55 น. ของวานนี้ (17 ส.ค.) ซึ่งส่งผลกระทบต่อหุ้นกลุ่มดังกล่าว เนื่องจากนักท่องเที่ยวเกิดความวิตก และอาจส่งผลให้จำนวนนักท่องเที่ยวลดลง
 